**NOLIKUMS**

Liepājā

|  |  |  |
| --- | --- | --- |
|  2022.gada 22.decembrī |  Nr.26 (prot. Nr.16, 18.§) |   |
| Grozījumi Liepājas pilsētas domes 2010.gada 15.aprīļa nolikumā Nr.10 "PAR ATLĪDZĪBU LIEPĀJAS PILSĒTAS PAŠVALDĪBĀ" |
|  | Izdots saskaņā ar likuma "Par pašvaldībām" 21.panta pirmās daļas 12. un 13.punktu, 41.panta pirmās daļas 2.punktu, Valsts un pašvaldību institūciju amatpersonu un darbinieku atlīdzības likumu |

1. Izdarīt Liepājas pilsētas domes 2010.gada 15.aprīļa nolikumā Nr.10 "PAR ATLĪDZĪBU LIEPĀJAS PILSĒTAS PAŠVALDĪBĀ" šādus grozījumus:

 1.1. izteikt nolikuma nosaukumu šādā redakcijā "Par atlīdzību Liepājas valstspilsētas pašvaldībā";

1.2. izteikt 1.1.punktu šādā redakcijā:

"1.1. Nolikums izstrādāts, pamatojoties uz Valsts un pašvaldību institūciju amatpersonu un darbinieku atlīdzības likumu (turpmāk - Likums). Nolikums un Likums nosaka atlīdzības noteikšanas kārtību Liepājas valstspilsētas pašvaldības domes (turpmāk - Dome) priekšsēdētājam, Domes priekšsēdētāja vietniekam, Domes deputātiem (turpmāk arī - Amatpersonas); Domes izveidoto Liepājas valstspilsētas pašvaldības (turpmāk arī - Pašvaldība) komisiju locekļiem un sekretāriem; Liepājas valstspilsētas pašvaldības administrācijas (iestādes un aģentūras) vadītājiem un darbiniekiem (turpmāk - Darbinieki), izņemot pedagogus.";

1.3. izteikt 2.1. un 2.2.punktu šādā redakcijā:

"2.1. Domes priekšsēdētājam mēnešalga tiek noteikta, bāzes mēnešalgas apmēram piemērojot koeficientu līdz 5,2.

2.2. Domes priekšsēdētāja vietniekam mēnešalga tiek noteikta, bāzes mēnešalgas apmēram piemērojot koeficientu līdz 4.";

1.4. izteikt 3.1.punktu šādā redakcijā:

"3.1. Domes deputātu mēnešalga par darbu Domes un Domes pastāvīgo komiteju sēdēs un citu deputātu pienākumu pildīšanu tiek noteikta, bāzes mēnešalgas apmēram piemērojot koeficientu līdz 1,6, Domes pastāvīgo komiteju priekšsēdētājiem - līdz 2,8, Domes pastāvīgo komiteju priekšsēdētāju vietniekiem - līdz 2,5. Mēnešalga tiek noapaļota pilnos *euro*.";

1.5. aizstāt 3.3.punktā vārdus "Administratīvās daļas Organizatoriskās nodaļas" ar vārdiem "Organizatoriskās daļas";

1.6. svītrot 4.1.punktā vārdus "Bērnu tiesību aizsardzības komisijas";

1.7. aizstāt 4.2.punktā vārdus "Pašvaldības administrācijas Darbinieki" ar vārdiem "Liepājas pilsētas pašvaldības iestādes "Liepājas pilsētas pašvaldības administrācija" darbinieki" (attiecīgā locījumā);

1.8. izteikt 5.1. un 5.2.punktu šādā redakcijā:

"5.1. Darbinieku mēnešalgas tiek noteiktas, klasificējot amatus atbilstoši Ministru kabineta noteiktajam valsts un pašvaldību institūciju amatu katalogam. Amatu saimi un līmeni nosaka, kā arī klasificēšanas rezultātus apstiprina Nolikuma 11.1.punktā noteiktajā kārtībā.

5.2. Atbilstoši Ministru kabineta noteiktajām mēnešalgu grupām un intervāliem katram Darbiniekam tiek noteikta kvalifikācijas pakāpe, ņemot vērā Darbinieka izglītību un darba pieredzi:

1.kvalifikācijas pakāpes maksimālā mēnešalga nedrīkst pārsniegt maksimālo mēnešalgu, kas noteikta minimuma koeficienta reizinājumu ar bāzes likmi;

2.kvalifikācijas pakāpes maksimālā mēnešalga nedrīkst pārsniegt maksimālo mēnešalgu, kas noteikta viduspunkta koeficienta reizinājumu ar bāzes likmi;

3.kvalifikācijas pakāpes maksimālā mēnešalga nedrīkst pārsniegt mēnešalgu, kas noteikta maksimuma koeficienta reizinājumu ar bāzes likmi.";

1.9. svītrot 8.3.punktu;

1.10. aizstāt 9.1.punkta 1.teikumā vārdus un skaitli "mācību izdevumus 30% apmērā no gada mācību maksas, bet" ar vārdiem "mācību maksu";

1.11. papildināt 9.3.punkta 2.teikumu aiz vārda "likuma" ar skaitli un vārdiem "100.panta piektās daļas un";

1.12. izteikt 9.8.punktu šādā redakcijā:

"9.8. Pašvaldība var apdrošināt Amatpersonu un Darbinieku veselību, ja Pašvaldības budžetā tam ir paredzēti finanšu līdzekļi.";

1.13. svītrot 10.5.punktu.

1.14. aizstāt 11.sadaļas nosaukumā vārdu "NOBEIGUMA" ar vārdu "NOSLĒGUMA";

1.15. izteikt 11.1.2.apakšpunktu šādā redakcijā:

"11.1.2. Pašvaldības iestāžu vadītājiem - ar Pašvaldības izpilddirektora rīkojumu;";

1.16. papildināt 11.1.punktu ar 11.1.3.apakšpunktu šādā redakcijā:

"11.1.3. Pašvaldības izpilddirektoram un izpilddirektora vietniekiem - ar Domes priekšsēdētāja rīkojumu."

2. Nolikums stājas spēkā 2023.gada 1.janvārī.

|  |  |
| --- | --- |
| Priekšsēdētājs | Gunārs Ansiņš |